L'Ajuntament de Sagunt obri un procediment per a la contractació laboral temporal de personal administratiu
22 d’octubre 2018

![Imagen 1](/media/klomwuvo/47_sergio-moreno_min.jpg)

L'Ajuntament de Sagunt ha obert un procediment per a la constitució d'una borsa de contractació temporal per a personal administratiu. El termini per a la presentació d'instàncies es va iniciar dijous passat, 18 d'octubre, i finalitzarà el dimecres, 31 d'octubre. Amb la instància s'haurà de presentar el justificant del pagament de 40 euros que donarà dret a la realització de l'examen.

  

El requisit per a poder optar a realitzar l'examen és estar en possessió del títol de Batxiller, Cicle Formatiu de grau superior o equivalent o en condicions d'obtindre’ls en la data en què finalitze el termini per a la presentació d'instàncies.

  

La fase d'oposició consta de dos parts: un primer exercici escrit, obligatori i eliminatori que consistirà en un qüestionari tipus test de 50 preguntes com a mínim, amb respostes alternatives, a triar-ne la correcta, d'entre les matèries que figuren en l'annex II de les bases de la convocatòria; i un segon exercici pràctic plantejat pel tribunal relatiu a tasques administratives.

  

El sistema de selecció dels aspirants serà mitjançant concurs, a este efecte es tindrà en compte la suma de les puntuacions obtingudes en les dos fases (concurs i oposició).

  

El delegat de Personal, Sergio Moreno, ha declarat que des de l'Equip de Govern “**seguim apostant per l'ocupació pública i de qualitat, creiem que és necessari adaptar l'estructura de l'Ajuntament a les necessitats actuals i en esta ocasió amb una borsa d'ocupació temporal d'administratius, que és la segona vegada que es trau en esta legislatura**”.

  

Tant les bases com la instància i el document per al pagament de la taxa es poden obtindre a través del lloc web de l'Ajuntament de Sagunt.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-obri-un-procediment-per-a-la-contractacio-laboral-temporal-de-personal-administratiu/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-obri-un-procediment-per-a-la-contractacio-laboral-temporal-de-personal-administratiu/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-obri-un-procediment-per-a-la-contractacio-laboral-temporal-de-personal-administratiu/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-obri-un-procediment-per-a-la-contractacio-laboral-temporal-de-personal-administratiu/)